
A ÁRBORE DE NADAL: 
Un símbolo do Nadal cristián 
I.- Orixe:
·  A árbore foi considerado polas relixións primitivas como unha divindade. Segundo unha antiga lenda xermana, unha árbore xigantesca sostiña o mundo e nas súas ramas estaban sostidas as estrelas, a lúa e o sol. Era tamén símbolo da vida, por non perder no inverno a súa verde follaxe. 
· San Bonifacio, o evanxelizador de Alemaña, atopouse co culto ás árbores. A festa principal celebrábana o 25 de decembro. O centro dese culto era ao carballo sagrado de Doar no monte Gudenberg, na provincia de Essen. 
· San Bonifacio, no ano 722, quixo acabar co culto ás árbores sagradas, para poder evanxelizar a eses pobos. E para demostrarlles que ese carballo non era un deus, el mesmo machada en man, cun grupo de cristiáns, decidiu cortar o carballo sacro. 
· Os moradores viron ese xesto como un desafío á súa divindade e esperaban presenciar a vinganza do seu deus ofendido, cun terrible castigo para esas persoas. Pero caeu a árbore e non pasou nada. 
· San Bonifacio para acabar co culto pagán á árbore cambia a árbore sagrada pagán pola Árbore do Neno Xesús, ou a árbore de Nadal que se converte no símbolo familiar da celebración da festa de Nadal, o 25 de decembro. 
· Esta celebración da Árbore de Nadal, de orixe católica, foi acollida cos protestantes a partir de Lutero, como contraposición ao belén tipicamente católico, xa que eles rexeitan o uso das imaxes. 
· Xoán Paulo II, no ano 1982, introduce a Árbore na Praza de San Pedro, xunto ao Belén. 

II.- Os adornos da Árbore de Nadal 
     E a súa mensaxe: 
· Os cirios: Representan a Cristo, luz do mundo. 
· As mazás: Representan as tentacións do pecado orixinal e os pecados dos homes. 
· A estrela: Representa a fe que deba guiar as nosas vidas. 
· As piñas: Representan a inmortalidade, a esperanza no futuro. 
· As campás: Expresan o xúbilo do Nadal. 

III.- Significado da Árbore de Nadal:
1.- A árbore de Nadal 
     e a Árbore da Vida do Edén. 
· A froita e os adornos lémbrannos as grazas e dons que o ser humano tiña cando vivía no Paraíso Terreal, en amizade con Deus. 
· Polo nacemento de Cristo, renacemos e temos acceso á plenitude da vida. 
· A árbore de Nadal conmemora o froito da salvación. 
· Os adornos da árbore e as luces representan o novo estado paradisíaco traído por Cristo: a natureza restaurada e engalanada para recibir, en Nadal, ao Cristo liberador. 

2.- Da Árbore do Edén 
     á árbore da Cruz. 
· • A Árbore de Nadal representa tamén esa árbore que nace e que co tempo madurará nunha gran árbore do cal sairá a cruz, como nos lembra a liturxia do Venres Santo. 
· Podemos dicir que dalgunha maneira a Árbore de Nadal lémbranos a redención. 
· As luces representan a luz do Cristo Resucitado na nosa vida, e a estrela representa á estrela de Belén que anuncia o iniciola redención da humanidade. 

IV.- A mensaxe da Árbore de Nadal 
      segundo Xoán Paulo II: 
· "A árbore chea de adornos, colocado na praza de San Pedro preto do belén convídanos a pensar no paraíso, na Árbore da Vida e tamén na Árbore do coñecemento do Ben e do Mal. 
· Co nacemento do Fillo de Deus comezou unha nova creación. 
· O primeiro Adán quixo ser coma Deus e comeu da árbore do coñecemento. Xesucristo, o novo Adán, era Deus e a pesar da súa condición divina, non fixo alarde da súa categoría de Deus. 
· Desposuíuse do seu rango pasando por un de tantos, desde o nacemento ata a morte, desde o presebe ata a cruz. 
· A árbore do paraíso trouxo a morte; da árbore da cruz xurdiu a vida. 
· A árbore está preto do belén e indica a cruz, a árbore da vida. 
· A Árbore do Paraíso trouxo a morte, da Árbore da Cruz xurdiu a vida". (Xoán Paulo II, o 19 de decembro de 1998, á Igrexa de Friburgo ante o abeto que lle regalaban)

